CELEX: 22016D0755
Language: bg
Date: 2015-03-20 00:00:00
Title: Решение на Съвместния комитет на ЕИП № 72/2015 от 20 март 2015 година за изменение на Протокол 31 към Споразумението за ЕИП относно сътрудничеството в специфични области извън четирите свободи [2016/755]

19.5.2016   
               
               
                  BG
               
               
                  Официален вестник на Европейския съюз
               
               
                  L 129/85
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 72/2015
      от 20 март 2015 година
      за изменение на Протокол 31 към Споразумението за ЕИП относно сътрудничеството в специфични области извън четирите свободи [2016/755]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:
      
                  (1)
               
               
                  Целесъобразно е да се разшири сътрудничеството между договарящите се страни по Споразумението за ЕИП и то да включи Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1).
               
            
                  (2)
               
               
                  Целесъобразно е да се разшири сътрудничеството между договарящите се страни по Споразумението за ЕИП и то да включи Регламент (ЕС) № 1261/2013 на Съвета от 2 декември 2013 г. за изменение на Регламент (ЕО) № 723/2009 относно правната рамка на Общността за Консорциум за европейска научноизследователска инфраструктура (ERIC) (2).
               
            
                  (3)
               
               
                  Поради това Протокол 31 към Споразумението за ЕИП следва да бъде съответно изменен,
               
            ПРИЕ НАСТОЯЩОТО РЕШЕНИЕ:
      Член 1
      След член 1, параграф 11 от Протокол 31 към Споразумението се вмъква следният параграф:
      
         
                     „12.
                  
                  
                     
                                 а)
                              
                              
                                 Договарящите се страни полагат усилия за задълбочаване на сътрудничеството в контекста на дейностите, които могат да произтекат от следния акт на Общността:
                                 
                                             —
                                          
                                          
                                             
                                                32009 R 0723: Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (ОВ L 206, 8.8.2009 г., стр. 1), изменен със:
                                             
                                                         —
                                                      
                                                      
                                                         
                                                            32013 R 1261: Регламент (ЕС) № 1261/2013 на Съвета от 2 декември 2013 г. (ОВ L 326, 6.12.2013 г., стр. 1).
                                                      
                                                   
                                       
                           
                                 б)
                              
                              
                                 В член 5, параграф 1, буква г) от Регламент (ЕО) № 723/2009 се съдържа позоваване на Директива 2006/112/ЕО на Съвета от 28 ноември 2006 г. относно общата система на данъка върху добавената стойност и на Директива 92/12/ЕИО на Съвета от 25 февруари 1992 г. относно общия режим за продукти, подлежащи на облагане с акциз, и държането, движението и мониторинга на такива продукти, които не са включени в Споразумението. Тези позовавания са приложими единствено по отношение на прилагането на член 5, параграф 1, буква г) и не засягат обхвата на Споразумението.
                              
                           
                                 в)
                              
                              
                                 Държавите от ЕАСТ участват изцяло, с изключение на правото да гласуват, във всички комитети на Общността, които подпомагат Европейската комисия в управлението, разработването и изпълнението на дейностите, посочени в буква а).“
                              
                           
               
      Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*).
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 20 март 2015 година.
         
            
               За Съвместния комитет на ЕИП
            
            
               Председател
            
            Gianluca GRIPPA
         
      
      
         (1)  ОВ L 206, 8.8.2009 г., стр. 1.
      
         (2)  ОВ L 326, 6.12.2013 г., стр. 1.
      
         (*)  С отбелязани конституционни изисквания.